Juffer	afrikaans	lees, luidlees	Lewer kommentaar
6 Maart 2013 is Luidleesdag en 'n mens kan dié dag gebruik om lees aan te moedig. Kyk hoe wys hierdie onderwyser nuwe boeke aan sy leerders en hul ouers. Sou dit moontlik wees om 'n soortgelyke opname vir jou skool se webtuiste te maak?
Staan 20 minute vroeër op om 'n gediggie of 'n kort storie voor te lees.
Lees die begin van 'n nuwe storie vroeg oggend voor en los die lekkerste deel vir die 10 minute voor huis-toe-gaan-tyd.
Laat die kinders vir mekaar lees (paarlees).
Lees of speel 'n storie oor die interkomstelsel.
Maak 'n skoolopname van 'n gunstelingboek. Só sal 'n mens kort-kort wil loer na bekendes se opnames.
Laat die outjies buiteblaaie vir 'n boek teken (ontwerp) en uitknip of knip 'n prent uit. Neem 'n foto van elkeen met 'n boek en plaas die foto agter die boek. As jy nie foto's wil neem nie, kan die outjies selfportrette teken.